ให้นมบุตรมาเข้าเดือนที่ 8 แล้วค่ะ ประจำเดือนเพิ่งมาครั้งแรก ตอนต้นเดือนกรกฎา 61 แต่ตอนนี้ไม่มาจะครบเดือนนึงแล้วค่ะ อยากถามว่า ให้นมบุตรอยู่ มีผลทำให้ประจำเดือนมาไม่ปกติมั้ยคะ
สวัสดีค่ะ หากหลังคลอดลูก ได้มีประจำเดือนมาไปแล้ว เมื่อเดือน ก.ค.61 แสดงว่าการทำงานของรังไข่และการตกไข่น่าจะกลับมาเป็นปกติแล้ว ดังนั้น หากในเดือน ส.ค. ประจำเดือนไม่มา จึงอาจเกิดจาก1. การตั้งครรภ์ หากมีเพศสัมพันธ์ ก็ย่อมมีโอกาสตั้งครรภ์ได้2. มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นส่วนการให้นมลูกนั้น ฮอร์โมนที่เกี่ยวข้องกับการผลิตน้ำนม จะมีผลไปยับยั้งการงานของรังไข่และยับยั้งไม่ให้มีไข่ตกเกิดขึ้น ซึ่งทำให้ไม่มีประจำเดือนมานานถึง 8 เดือนดังที่ผ่านมา แต่หากประจำเดือนได้มาแล้ว แสดงว่ารังไข่น่าจะกลับมาทำงานเป็นปกติแล้ว ดังนั้นในเบื้องต้น หากมีเพศสัมพันธ์ ควรลองตรวจหาการตั้งครรภ์ดูเป็นอันดับแรกก่อนค่ะ หากตรวจไม่พบ และยังไม่ต้องการมีลูกต่อ หลังจากนี้ก็ควรเริ่มหาวิธีคุมกำเนิดโดยเร็วค่ะ